Հայաստանի հոգևոր ներուժի լիարժեք վերհանումը սփյուռքահայ կինոբեմադրիչի կենտրոնական հետաքրքրությունը դարձավ: Նկատելով օրվա իրական հերոսներից շատերի հանիրավի անտեսվածությունը՝ իր նկարահանման խցիկով ու վտիտ հնարավորություններով ձեռնարկեց ազգային ինքնությունը պահող-պաշտպանողների կինոփնտրտուքը: «Հերոսներ են նրանք, ովքեր մնում են Հայաստանում, պահում երկիրն ու պաշտպանում ազգը,- համոզված է տասնամյա փոխշփումներով մայր հայրենիքի իրատեսական նկարագիրը հիմնականում բացահայտած Հակոբ Գուդսուզյանը:- Տաղանդը Հայաստանում բխում է պարզապես, պակասություն չկա, չեն քաջալերում նրանց»: